Diari Oficial de la Generalitat Valenciana


Sumari del DOGV 2048, del 17-06-1993 (1993/828368)

RESOLUCIÓ de 13 de maig de 1993, de la Conselleria d'Administració Pública de la Generalitat Valenciana, per la qual s'ordena publicar el text íntegre dels Estatuts del Consorci Comarcal de Serveis Socials de l'Horta Nord.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2048

Data del DOGV
:   17-06-1993

Secció del DOGV
:   ALTRES DISPOSICIONS

Número del document
:   1993/828368


Data del document
:   13-05-1993

Organisme emissor
:   Conselleria d'Administració Pública

Tipus de document
:   Resolució

Correcció d'errades

Resolució de 13 de maig de 1993, de la Conselleria d'Administració Pública de la Generalitat Valenciana, per la qual s'ordena publicar el text íntegre dels Estatuts del Consorci Comarcal de Serveis Socials de l'Horta Nord.  
Els ajuntaments d'Alboraya, Albuixech, Almàssera, Burjassot, Emperador, Foios, Godella, Massalfassar, Massamagrell, Meliana, Moncada, Museros, la Pobla de Farnals, Puçol, Rafelbunyol, Tavernes Blanques i la Mancomunitat de Bonrepòs, Mirambell i Vinalesa, fent ús de la facultat que els confereix l'article 87 de la Llei 7/1985, de 2 d'abril, Reguladora de les Bases de Règim Local, adoptaren acords plenaris que aprovaven inicialment els Estatuts del Consorci Comarcal de Serveis Socials de l'Horta Nord.  
La Junta Rectora de l'Associació de Pares d'Usuaris del Centre Ocupacional Pas a Pas, en la reunió del dia 29 de març de 1993, va acordar la integració al consorci esmentat en els termes que assenyalen els estatuts.  
L?assemblea general de l'Associació de Professionals Pas a Pas, en la reunió del dia 3 de maig de 1993, va acordar per unanimitat l?ingrés en el Consorci Comarcal de Serveis Socials de l?Horta Nord en els termes assenyalats en els estatuts.  
Remesos l?expedient tramitat i els Estatuts aprovats inicialment a aquesta conselleria, s'ha observat que compleixen en tots els tràmits la legislació, sense haver-hi observat cap infracció a l?ordenament jurídic ni menyscapte de les competències d'aquesta comunitat autònoma ni interferència en l?exercici.  
Per aquest motiu, resolc:  
Publicar el text íntegre dels Estatuts del Consorci Comarcal de Serveis Socials de l'Horta Nord durant el termini de 30 dies perquè les persones interessades presenten reclamacions i suggeriments en qualsevol de les entitats locals que s'hi indiquen.  
València, 13 de maig de 1993.- El Conseller d'Administració Pública: Emèrit Bono i Martínez  
ANNEX  
Estatuts del consorci comarcal de serveis socials de l'Horta Nord  
CAPITOL I  
Naturalesa, règim jurídic, finalitat, denominació, domicili, àmbit territorial i funcions  
Article primer. Naturalesa jurídica  
Els ajuntaments d'Alboraya, Albuixech, Almàssera, Burjassot, Emperador, Foios, Godella, la Pobla de Farnals, Massalfassar, Massamagrell, Meliana, Moncada, Museros, Puçol, Rafelbunyol, Tavernes Blanques i la Mancomunitat de Bonrepòs, Mirambell i Vinalesa; l'Associació de Pares d'Usuaris del Centre Ocupacional Pas a Pas, i l'Associació de Professionals Pas a Pas, acorden la constitució del Consorci Comarcal de Serveis Socials de l?Horta Nord, com a entitat associativa voluntària de caràcter institucional público-privat. Té personalitat jurídica pròpia i autonomia financera i funcional i els seus Estatuts s'atendran tant a la legalitat vigent com a les necessitats de funcionament, en la forma que resulta de la redacció que s'inclou en els articles següents.  
Article segon. Règim jurídic  
Es regirà pel que disposen els estatuts i, quan hi manque, per la Llei Reguladora de les Bases de Règim Local (Llei 7/1985, de 2 d'abril) i el text refós de les disposicions legals vigents en matèria de règim local (Reial Decret Legislatiu 781/1986, de 18 d'abril), i també el Reglament de Serveis de les Corporacions Locals i les altres normes concordants que afecten el consorci. El consorci i als efectes de la dinàmica funcional dels seus centres i serveis es regiran, a més, per aquelles normes de rang estatal, autonòmic o local que siguen d'aplicació per a cadascun, amb especial referència a la Llei Reguladora de les Hisendes Locals (Llei 39/1988, de 28 de desembre).  
Article tercer. Fins del consorci  
Són la gestió, promoció i desenvolupament, sense ànim de lucre, de:  
a) Tot tipus d'activitats, serveis, centres i altres programes i plans d'actuació en matèria de minusvàlues, tant de caràcter pedagògic o terapèutic com d'assistència, per aconseguir la més adequada o plena inserció social i desenvolupament de les facultats de les persones afectades per alguna deficiència o minusvàlua de tipus mental, físic o sensorial.  
b) Tot tipus d'activitats, serveis, centres, programes i plans d'actuació emmarcats en l?àrea de benestar social, la qual engloba tot allò que fa referència a educació, treball, serveis socials, sanitat, etc.  
Els fins del consorci es desenvoluparan actualment a partir de:  
a) Centres ocupacionals  
b) Serveis de prevenció i estimulació primària i precoç  
c) Programes de divulgació i promoció social, institucional i professional.  
Tot això sense perjudici de les modificacions o la creació de nous centres, serveis, programes i plans que el Consell General del consorci acorda per al millor servei o per les necessitats d'actuació.  
Article quart. Domicili  
El Consorci Comarcal de Serveis Socials de l'Horta Nord fixa el domicili al municipi de la Pobla de Farnals a la plaça de Sant Vicent, 1, cp 46022, i es podrà traslladar a qualsevol altre municipi o a altres instal·lacions quan així ho acorda el Consell General, sense perjudici de l'existència d'altres domicilis per als diferents centres o serveis on es desenvolupen els fins del consorci.  
Article cinquè. Ambit territorial  
L'àmbit territorial per a les activitats i els fins del consorci serà el dels municipis que pertanyent a la comarca de l'Horta Nord que s'integren en aquest consorci, o que s'integraran més avant.  
Article sisè. Funcions  
Per al desenvolupament dels fins, el Consorci podrà exercir les següents funcions:  
a) La gestió dels serveis socials específics que s'assumesquen procedents del cessament d'activitats i cessió per part de l'Ajuntament d'Alboraya i l?Institut Pas a Pas i que són el Centre Ocupacional Pas a Pas i l'Ambulatori d'Estimulació Primària.  
b) La creació, el foment i la promoció de nous serveis o centres que es consideren necessaris per al desenvolupament dels seus fins.  
c) La programació, l?organització, la coordinació i la gestió de tots els centres, serveis, programes i activitats que s'assumesquen o es creen en el futur, i també la direcció tècnica d'aquests.  
d) La contractació del personal per als centres o serveis que hi ha o que es crearan.  
e) Coordinar i fomentar la col·laboració amb entitats públiques o privades, tant per a la utilització dels serveis prestats per aquest consorci, com a la col·laboració en el manteniment i les despeses dels esmentats serveis.  
f) Sol·licitar subvencions, auxilis, finançament i altres ajudes de l?Estat, la Comunitat Europea, ens autonòmics, corporacions de caràcter públic i altres organismes i ens públics o privats.  
g) Formalitzar acords, convenis i contractes amb qualsevol entitat de caràcter estatal, comunitari, autonòmic, local i amb particulars, siguen persones físiques o jurídiques.  
h) Vetllar per la bona conservació de les instal·lacions, els serveis i els materials que es confien a la seua gestió.  
Article setè. Durada  
El consorci es constitueix per temps indefinit. La seua dissolució tindrà lloc en els casos establerts per aquests Estatuts i en la forma i els requisits que aquests i la legislació determinen.  
CAPITOL II  
Del govern del consorci  
Article vuitè. Organs de govern  
El Govern del Consorci estarà a càrrec del Consell General, del president i, si cal, de la Junta Directiva.  
Article novè. Consell General  
El Consell General assumirà el Govern i la gestió superior del consorci, segons els preceptes legals continguts en l'article segon d'aquests estatuts i al reglament general de règim intern que puga elaborar-se posteriorment.  
Article deu. Composició  
El Consell General estarà compost per un representant de cadascuna de les entitats integrants (corporacions locals, l'associació de pares d'usuaris i l'associacions de professionals.  
La participació de cada corporació local del consorci serà la que resulte per l'aplicació de la següent fórmula: Cp = 0,9U + 0,1 P; La U significa el percentatge representat pel nombre d'usuaris procedents del municipi integrant del consorci respecte del nombre total d'usuaris dels centres dependents del consorci, l'1 de setembre de l'any en curs. La P significa el percentatge representat pel pressupost global de la corporació en relació a la quantitat global dels pressupostos dels municipis integrants del consorci, determinat també l'1 de setembre de l'any en curs, i Cp significa el percentatge de participació. La participació de les associacions de pares i professionals serà en els dos casos igual a la unitat.  
El Consell General elegirà el president i el vice-president entre els seus membres representants de les entitats públiques locals, i habilitarà l'elecció de l'interventor delegat i del secretari que, per acord de tots els representants d'entitats locals, proposen com a idoni d'entre les respectives corporacions locals. En tot cas, la Presidència no podrà exercir-la la mateixa persona dos mandats successius.  
La renovació del Consell General s'efectuarà necessàriament quan es produesca la renovació en les corporacions locals.  
El mandat dels membres del Consell General serà de quatre anys, i cessaran, en tot cas, quan perden la qualitat de membres de les corporacions corresponents, i també quan ho acorden els respectius ens públics o privats a què representen. En aquest cas, els nous nomenaments hauran de comunicar-se al president del Consorci i la durada del càrrec serà durant el temps que falte per concloure el mandat remogut.  
Article onze. Funcions del Consell General  
Correspon al Consell General:  
a) Resoldre els expedients d'admissió de noves entitats al consorci, els expedients de separació d'aquest d'alguns dels ens locals que l'integren, i acordar la dissolució del consorci d'acord amb les previsions estatutàries.  
b) La proposta als ens integrants del Consorci de la modificació dels estatuts, que necessitarà la ratificació dels ens.  
c) Aprovació dels pressupostos i modificacions de crèdit.  
d) Aprovar els comptes i la liquidació dels pressupostos de cada exercici.  
e) Aprovar les tarifes que s'han d'aplicar pels serveis prestats.  
f) Aprovació i modificació de les ordenances i els reglaments que regulen tant el règim intern del consorci com la prestació dels serveis que se li encomanen, i en el dels centres que en depenen, si escau.  
g) Aprovar les plantilles del personal del consorci i nomenar el personal que no ho siga, per oposició o concurs-oposició. També establir les bases per a la selecció, promoció, renovació, substitució i la resta d'aspectes de caràcter laboral referits a la cobertura de vacants en la plantilla del consorci. Es podran acceptar els cessaments i decidir els comiats o les no-renovacions i la resta d'aspectes d'ordre laboral que calguen, amb subjecció a les ordenances laborals i al reglament general de règim intern del consorci, i també establir les retribucions del personal.  
h) Contractació d'obres i serveis, amb els mateixos requisits i procediments que els fixats per a la seua contractació en la normativa administrativa.  
i) Aprovació de la memòria anual d'activitats.  
j) Adquisició i arrendament de béns i drets, acceptació de donacions, llegats i herències a benefici d'inventari; alienació dels béns adquirits en els termes i les condicions previstos en l'article 24, amb les excepcions previstes en l'article 13.  
k) La interpretació dels estatuts.  
l) L'exercici d'accions judicials i administratives, la interposició de recursos i la resta d'accions en defensa dels drets i interessos del consorci, llevat de les competències atribuïdes al president.  
m) Aprovar els convenis de cooperació i col·laboració amb altres entitats públiques i privades i particulars.  
n) Atorgar beques i premis relacionats amb els fins del consorci.  
o) Projectar, aprovar i desenvolupar els programes d'actuació que elabora el Consorci, i també el seguiment i l'avaluació de la seua aplicació.  
p) Inspeccionar i adoptar les mesures apropiades per a la millor planificació i el funcionament del consorci i dels serveis, articulant les mesures adequades mitjançant el reglament general de règim intern, i també el control i la fiscalització de la resta d'òrgans del govern.  
Article dotze. Comissió executiva  
Podrà crear-se una comissió executiva, que estarà formada pel president, el vice-president i dos membres designats pel Consell General entre qui el componen. En tot cas, hauran de formar part de la comissió, a mes, el representant de l'associació de pares i el representant de l'associació de professionals, els quals concorreran a les sessions amb veu però sense vot.  
Del president del Consell General  
Article tretze. Funcions  
Correspon al president del Consell General:  
a) Exercir la plena representació legal del consorci, fins i tot davant de jutjats i tribunals, i atorgar, si cal, els corresponents poders.  
b) Exercir en cas d'urgència les facultats i les competències especificades en l'article 11 en la forma prevista per als ajuntaments en la Llei Reguladora de les Bases de Règim Local.  
c) El desenvolupament i la gestió d'acord amb els pressupostos econòmics, projectes i programes d'actuació aprovats pel Consell General.  
d) Disposar la publicació dels acords adoptats pels òrgans col·legiats del consorci.  
e) Ordenar les despeses i els pagaments dins els límits establerts en les bases dels pressupostos.  
f) Dirigir, inspeccionar i impulsar els serveis i les dependències del consorci.  
g) Formalitzar els contractes de treball amb el personal al servei del consorci.  
h) Aprovar l?ordre del dia; convocar, presidir, suspendre i alçar les sessions dels òrgans col·legiats del consorci, i dirigir-ne les deliberacions, decidint els empats amb el vot de qualitat.  
i) Convocar sessions del consell amb caràcter extraordinari, quan ho aconselle la bona marxa del Consorci.  
j) Totes aquelles per a les quals el Consell General el delegue, d'acord amb l?ordenament jurídic.  
Del vice-president del Consell General  
Article catorze. Funcions  
Correspon al vice-president substituir el president en els casos de vacant, absència o malaltia, amb les atribucions que a aquell corresponen, després de l'autorització prèvia d'aquest.  
Del secretari del Consell General  
Article quinze. Funcions  
Correspon al secretari:  
a) Redactar l'acta de les sessions del Consell General, reflectint-hi totes les circumstàncies.  
b) Lliurar els certificats autoritzats amb la signatura del president en referència als llibres i documents dels consorci.  
c) Efectuar les notificacions que calguen d'acord amb els acords adoptats pel Consell General.  
En les seues funcions podrà ser assistit o substituït pel membre de menys edat.  
De la intervenció  
Article setze. Funcions  
L'interventor tindrà les funcions següents:  
a) Assessorar econòmicament i financerament el consorci i el president.  
b) Intervenir i fiscalitzar la gestió econòmica del consorci.  
c) Aquelles que li siguen d'obligada competència d'acord amb les disposicions legals.  
CAPITOL III  
Règim funcional i adopció d'acords  
Secció primera  
Règim funcional de les sessions del Consell General  
Article disset. Règim funcional de sessions i convocatòries  
1. Les sessions del Consell General seran ordinàries i extraordinàries.  
2. Les ordinàries se celebraran almenys una vegada al trimestre. Seran convocades pel president amb vuit dies d'antelació com a mínim a la data assenyalada per a la sessió, i es remetrà l'ordre del dia amb els assumptes que s'hagen de tractar i amb la documentació pertinent.  
3. Les sessions extraordinàries es faran quan les convoque el president a iniciativa pròpia o de la tercera part dels membres que constitueixen el corresponent òrgan. També tindran lloc quan ho acorda la comissió executiva. La convocatòria s'haurà de fer amb dos dies d'antelació com a mínim, llevat dels casos d'urgència, i haurà de ser motivada, indicant els assumptes a què s'han de circumscriure les deliberacions i els acords, i no es podrà tractar cap altra qüestió.  
4. Perquè les sessions tinguen validesa en primera convocatòria hauran d'assistir un terç del nombre legal dels membres del Consell General, sense que en cap cas siga un número inferior a tres, sense perjudici dels quòrums especials que la legislació exigeix per a l'adopció d'acords sobre certes matèries.  
5. La segona convocatòria tindrà lloc una hora després de la primera amb el mateix quòrum que aquesta.  
6. No es podrà fer cap sessió vàlida sense l'assistència del president i del secretari del consorci, o de qui legalment els substituesquen.  
Article divuit. Adopció d'acords  
1. Llevat dels supòsits en què aquests estatuts o la legislació vigent exigesquen un quòrum especial, els acords dels òrgans del consorci s'adoptaran per majoria simple dels vots ponderats del nombre dels membres.  
2. Es requereix també el vot favorable de la majoria absoluta dels vots ponderats del nombre legal de membres integrants del Consorci per a la validesa dels acords que s'adopten sobre les següents matèries:  
a) Aprovació de pressupostos, modificació de crèdits i constitució i disposició del fons de reserva.  
b) Assumpció de càrregues i gravàmens per part del consorci, i concertar operacions de crèdits i concedir quitacions o esperes.  
c) Concessió i arrendament de béns o serveis quan la durada siga superior a un any o la quantia excedesca el deu per cent del pressupost ordinari d'ingressos del consorci.  
d) Aprovació de les ordenances de serveis.  
e) En totes aquelles matèries que la legislació exigesca com a mínim aquest quòrum per a l'adopció d'acords.  
3. Caldrà el vot favorable de les dues terceres parts dels vots ponderats del nombre legal de membres integrants del consorci per a la validesa dels acords que s'adopten sobre les següents matèries, i sense perjudici de la resta de tràmits que s'exigesquen en aquests estatuts:  
a) Admissió de nous ens en el consorci.  
b) Separació dels ens integrants del consorci.  
c) Dissolució del consorci.  
d) Modificació dels estatuts.  
e) Modificació del mòdul de distribució del cost dels centres o serveis.  
f) Aprovació de convenis amb altres ens o corporacions estatals, autonòmiques, provincials o municipals, d'acord amb el que disposa la llei.  
g) Aprovació de tarifes.  
h) Establiment de nous centres.  
i) En totes aquelles matèries que la legislació exigesca aquest quòrum per a l'adopció d'acords.  
4. S'entendrà per vot ponderat de cadascun dels representants de les entitats integrants del consorci, el corresponent a la seua participació regulada en l'article 10.  
Secció segona Comissió Executiva  
Article dinou. Acords en la Comissió Executiva  
En tot cas, els acords de la Comissió Executiva requeriran sempre la majoria simple del nombre de membres de la Comissió amb dret a vot.  
Secció tercera  
Formalització d'acords  
Article vint. Actes i resolucions  
Es duran els corresponents llibres d'actes de les sessions del Consell General i la Comissió Executiva, si es creés, i també el llibre en què es transcriguen les resolucions que en l'àmbit de les seues competències dicte el president del consorci. Els esmentats llibres estaran sota la custòdia del secretari, qui estendrà les corresponents actes i lliurarà els certificats que pertoquen amb el vist i plau del president.  
CAPITOL IV  
Article vint-i-un. Recursos  
U. L'estat d'ingrés del pressupost del consorci es constituirà amb els següents recursos:  
a) Ingressos propis, aportats pels ens públics locals.  
b) Subvencions i aportacions de l?Estat, la comunitat autònoma, les corporacions públiques i les entitats o particulars.  
c) Donatius o auxilis, herències, llegats, etc.  
d) Aportacions dels usuaris.  
Dos. Les quotes de percentatge d?aportació dels ens locals integrants del consorci, seran, si n'hi ha, les que correspongen a la seua participació regulada en l'article. 10. En cap cas participaran econòmicament les associacions de pares i de professionals, en la seua condició de membres consorciats.  
Article vint-i-dos. Pressupostos  
El consorci confeccionarà anualment un pressupost ordinari que inclourà totes les despeses i els ingressos de l?entitat.  
L'estat de despeses del pressupost inclourà les quantitats necessàries per al manteniment normal dels serveis del consorci, inversions ordinàries en les obres i instal·lacions i havers del personal de tota mena.  
La formació de l'avantprojecte del pressupost del consorci correspondrà al president i la del projecte, al Consell General.  
Aprovats inicialment els pressupostos, s'exposaran al públic durant un termini de trenta dies a fi que les persones interessades hi puguen interposar reclamacions.  
El Consell General aprovarà el pressupost abans del primer dia de l?exercici econòmic -a què corresponga, i si en iniciar-se aquest no estigués aprovat, els crèdits inicials autoritzats en el pressupost de l?exercici anterior es consideraran automàticament prorrogats fins a l'aprovació del nou pressupost. La pròrroga no afectarà els crèdits per als serveis o programes que hagen de concloure en l?exercici anterior. El pressupost definitivament aprovat es publicarà resumit en el BOP.  
Si s'obté superàvit en la liquidació del pressupost s'incorporarà al pressupost de l?exercici següent, a fi de constituir un fons de reserva per a fer front a possibles despeses extraordinàries que es puguen originar per circumstàncies anormals.  
Es podran acordar, si cal, crèdits extraordinaris o suplements de crèdit que implicaran noves aportacions proporcionals dels ens del consorci.  
CAPITOL V  
Patrimoni  
Article vint-i-tres. Patrimoni  
El patrimoni del consorci està integrat pels béns que els ens integrants del consorci li adscriguen per al compliment dels seus fins i els que el consorci adquiresca amb càrrec als seus fons.  
Article vint-i-quatre. De l'adquisició i l'adscripció de béns  
1. Els béns que els ens integrants del consorci adscriguen al consorci per al compliment de les seues finalitats conservarà la qualificació jurídica originària, sense que aquest n'adquiresca la propietat, i caldrà que els utilitze exclusivament per a les seues finalitats.  
2. Els béns que adquiresca el consorci a càrrec dels crèdits pressupostaris, tindran la qualificació jurídica que els corresponga segons la naturalesa i destinació d?aquests. No obstant això, en l?exercici de la seua titularitat dominical, el consorci estarà sotmès a la tutela dels ens integrants del consorci, ja que, per a l'alienació i el gravamen dels béns immobles i drets de la seua propietat, la transacció sobre aquests i la concessió de quitacions i esperes, caldrà, després de l'acord adoptat pel Consell General, siga ratificat pels ens integrants del consorci.  
CAPITOL VI  
Modificació dels estatuts i dissolució del consorci  
Article vint-i-cinc. Modificació dels estatuts  
La modificació dels estatuts, després de l'acord del Consell General, s'adaptarà als mateixos tràmits exigits per a la seua aprovació.  
Article vint-i-sis. Dissolució del consorci  
U. El Consell General podrà acordar la dissolució del Consorci amb el vot favorable de les dues terceres parts del nombre de fet i, en tot cas, de la majoria absoluta dels seus membres. Aquest acord haurà de ser ratificat per tots els ens públics del consorci i determinarà la devolució dels béns cedits per cada entitat al consorci.  
Dos. Els acords de dissolució concretaran la forma en que s'haja de procedir a la liquidació del patrimoni del Consorci i a l'adjudicació, si cal, a cada ens, de la part que li corresponga.  
El Consell General continuarà constituït com a comissió liquidadora, per dissolució del consorci, fins a la total adjudicació de totes les obligacions del consorci, en proporció a les aportacions que durant tota la vida del consorci n'haja realitzat cada membre.  
Article vint-i-set. Règim jurídic i procediment  
Serà aplicable a totes les actuacions del consorci la legislació administrativa general vigent, tant en matèria de procediment com en matèria de recursos contra els actes que dicten els òrgans de consorci. En tot cas, el Consell General podrà aprovar el seu reglament d'organització i funcionament.  
DISPOSICIO TRANSITORIA  
Primera  
1. Durant el curs 92-93 el consorci continuarà prestant serveis a tots els usuaris dels centres la gestió dels quals assumeix actualment.  
2. Durant els pròxims cursos serà requisit imprescindible, per continuar en qualsevol dels centres, la relació de veïnat respecte de qualsevol dels municipis del consorci o dels convinguts.  
DISPOSICIONS ADDICIONALS  
Primera. Règim d'admissió i separació d'usuaris  
U. Sense perjudici del que estableix l'apartat segon de la disposició transitòria, la selecció dels nous usuaris s'adaptarà al següent ordre de preferència:  
1r. Els veïns dels municipis integrants del consorci.  
2n. Els veïns dels municipis conveniats, quan així es derive dels termes del conveni subscrit en cada cas.  
3r. Les altres persones que expressament ho sol·liciten i complesquen els requisits establerts pel consorci.  
Dos. Seran condicions generals d'admissió les que fixe en cada moment el IVSS respecte a aquest tipus de centres. De manera específica, serà requisit per a la permanència dels usuaris en els centres el compliment de les condicions exigides per a la seua admissió, i estar al corrent en el pagament de les tarifes que s'establesquen del seu càrrec.  
Segona. Adhesió i separació d'ens integrants del consorci  
Podran incorporar-se al consorci aquelles corporacions locals que ho sol·liciten, després que el Consell General del consorci ho accepte i sempre que, a més, es complesquen els dos requisits següents:  
1. Acceptar totalment els estatuts del consorci.  
2. Adoptar prèviament el corresponent acord municipal per part de l'ajuntament que hi vulga integrar-se.  
Podrà separar-se del consorci qualsevol dels ens que l?integren, pels tràmits anàlegs i d'acord amb les previsions establertes en aquests estatuts per a l'adhesió. L'entitat que en sol·licite la separació haurà d'estar al corrent dels seus compromisos i obligacions. La separació del consorci produirà la liquidació de les obligacions i els compromisos que corresponga fer front a l?ens Separat.